CELEX: 62019TN0018
Language: mt
Date: 2019-01-11 00:00:00
Title: Kawża T-18/19: Rikors ippreżentat fil-11 ta’ Jannar 2019 – Brown vs Il-Kummissjoni

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/46
            
         
      Rikors ippreżentat fil-11 ta’ Jannar 2019 – Brown vs Il-Kummissjoni
      (Kawża T-18/19)
      (2019/C 72/59)
      Lingwa tal-kawża: l-Ingliż
      
         Partijiet
      
      
         Rikorrent: Colin M. Brown (Brussell, il-Belġju) (rappreżentant: I. Van Damme, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tad-19 ta’ Marzu 2018 tal-Uffiċċju tal-Amministrazzjoni u l-Ħlas tal-Intitolamenti Individwali li r-rikorrent ma baqax intitolat għall-allowance ta’ espatrijazzjoni u għall-allowance ta’ vvjaġġar;
               
            
                  —
               
               
                  tordna li l-intitolament tar-rikorrent għall-allowance ta’ espatrijazzjoni u għall-allowance ta’ vvjaġġar jiġi stabbilit mill-ġdid b’effett mill-1 ta’ Diċembru 2017;
               
            
                  —
               
               
                  tordna li l-allowances li ma tħallsux bejn l-1 ta’ Diċembru 2017 u d-data li fiha jiġi stabbilit mill-ġdid l-intitolament tar-rikorrent jitħallsu lir-rikorrent bl-interessi;
               
            
                  —
               
               
                  tannulla, jekk taċċetta l-eċċezzjoni ta’ illegalità, l-applikazzjoni tal-Artikolu 4(1)(b) tal-Anness VII tar-Regolamenti tal-Persunal fil-konfront tar-rikorrent sakemm l-istituzzjonijiet jissostitwixxu din id-dispożizzjoni b’dispożizzjonijiet ta’ natura nondiskriminatorja;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq interpretazzjoni żbaljata tal-Artikolu 4(1)(a) tal-Anness VII tar-Regolamenti tal-Persunal inkwantu l-Kummissjoni żbaljat billi interpretat din id-dispożizzjoni f’sens li d-dritt għal allowance ta’ espatrijazzjoni, miksub fuq il-bażi tal-post ta’ oriġini u ċ-ċentru ta’ interessi ta’ uffiċjal fi Stat Membru ieħor qabel ma ġie rreklutat, għandu jiġi eżaminat mill-ġdid fil-każ li l-uffiċjal ikkonċernat jikseb sussegwentement in-nazzjonalità tal-Istat Membru fejn jibqa’ impjegat.
               
            
                  2.
               
               
                  It-tieni motiv ibbażat fuq allegata diskriminazzjoni tad-Deċiżjoni tad-19 ta’ Marzu 2018 fil-konfront tar-rikorrent billi tissuġġetta l-intitolament tiegħu għal allowance ta’ esproprjazzjoni għall-kundizzjonijiet stabbiliti fl-Artikolu 4(1)(b) tal-Anness VII tar-Regolamenti tal-Persunal.
               
            
                  3.
               
               
                  It-tielet motiv ibbażat fuq nuqqas ta’ interpretazzjoni min-naħa tal-Kummissjoni tal-Artikolu 4(1)(b) tal-Anness VII tar-Regolamenti tal-Persunal konformement mal-prinċipju ta’ nondiskriminazzjoni, anki fil-każ fejn il-Qorti Ġenerali kellha tikkonstata li l-Kummissjoni ddeterminat korrettament l-intitolament tar-rikorrent għall-allowance ta’ espatrijazzjoni fuq il-bażi tal-imsemmija dispożizzjoni.
               
            
                  4.
               
               
                  Ir-raba’ motiv ibbażat, alternattivament, fil-każ li l-ewwel tliet motivi jiġu miċħuda, fuq l-illegalità u n-nuqqas ta’ applikabbiltà tal-Artikolu 4(1) tal-Anness VII tar-Regolamenti tal-Persunal fis-sens li, u sa fejn, dan jipproduċi diskriminazzjoni mhux iġġustifikata fir-rigward ta’ persuni fis-sitwazzjoni tar-rikorrent, għar-raġunijiet imressqa insostenn tat-tieni motiv.